મોગાદિશૂના કેફાઇવ જંક્શન વિસ્તારમાં પહેલો આતંકી હુમલો થયો હતો. રાજધાનીના આ વિસ્તારમાં સરકારી કચેરીઓ, હોટેલો અને રેસ્ટોરાં આવેલાં છે. વિસ્ફોટ એટલો ભયાનક હતો કે સોમાલિયાના વિદેશમંત્રાલય પાસે આવેલી હોટેલ સંપૂર્ણ ધરાશાયી થઇ હતી. ઉપરાંત આસપાસની અનેક ઇમારતોને પણ વ્યાપક નુકસાન પહોંચ્યું હતું. અનેક વાહનોમાં આગ લાગી હતી. આ વિસ્ફોટના બે કલાક બાદ મોગાદિશૂના મદિના વિસ્તારમાં કારબોંબ વિસ્ફોટ થયો હતો જેમાં બે નાગરિકનાં મોત થયાં હતાં.